[{"text_idx": "#000002", "text": "Nian nunsemajnan felietonon ni dedic\u0302as al koninda polo, prof. Bogus\u0142aw Andrzejewski, i.a. la patro de la somalia alfabeto kaj ortografio. Lia 100-a naskig\u0302datreveno pasos la 1-an de februaro 2022. Hodiau\u0306 ni krome donas la atenton al lingvoj mortantaj, al kiuj apartenas la aleu\u0306ta. La komencaj kulturkronikaj informoj rilatas al granda interesig\u0302o pri la nunjara Internacia Violonista Konkurso de Henryk Wieniawski kaj pri grava premio por la pola kontrau\u0306tenorulo Jakub Jo\u0301zef Orlin\u0301ski. Fine ni referencas al la mesag\u0302o de UEA direktita al UNo kaj Unesko lige kun Internacia Tago de Edukado. Hodiau\u0306 muzike akompanas al ni Armel Amiot per la fragmento de la kanzono \u201eC\u0302io estas amo\u201d eltiraj\u0302o de la projekto \u201cBang\u0302o Esperanto/Banjo Esperanto\u201d. La programakompana interreta foto prezentas la kovrilpag\u0302on de la antologio de somalia poezio, kiun tradukis en la anglan la heroo de nia felietono kune kun sia edzino Sheila. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Jen la g\u0302uo por kvizemuloj:\n1. Prof. Bogumi\u0142 Andrzejewski estas patro de kiu alfabeto? a) svahila, b) aleuta, c) somalia\n2. En kiu urbo okazos la Internacia Violonista Konkurso de Henryk Wieniawski? a) Vieno, b) Varsovio, c) Poznano\n3. Kiu Internacia Tago estos solenata la 24an de januaro? a) Esperanto-poezio, b) edukado, c) mortantaj lingvoj\n4. Kio pleje valoras al Armel Amiot en la hodiau\u0306a kanto? a) sano, b) paco, c) amo\nMi sciis nenion pri la profesoro Andrzejewski kaj lia laboro, do mi lernis ion novan kaj tre interesan ausku\u0306ltante Esperanton. Kia plezuro! Krome, vi memorigis min au\u0306skulti Orlin\u0301ski denove. Dankon kaj saluton!"}, {"text_idx": "#000004", "text": "Jen la g\u0302uo por kvizemuloj:\n1. Prof. Bogumi\u0142 Andrzejewski estas patro de kiu alfabeto? a) svahila, b) aleuta, c) somalia\n2. En kiu urbo okazos la Internacia Violonista Konkurso de Henryk Wieniawski? a) Vieno, b) Varsovio, c) Poznano\n3. Kiu Internacia Tago estos solenata la 24an de januaro? a) Esperanto-poezio, b) edukado, c) mortantaj lingvoj\n4. Kio pleje valoras al Armel Amiot en la hodiau\u0306a kanto? a) sano, b) paco, c) amo"}]